Ilmend n lebni n tigawin deg wullis n wungal TIZIRI, n gar tamawt i umseḍfar n tigawin d tgezmin d tkerras, tefka-asent tnaggalt Z. Ɛawdiya udem n tilawt, yeshel fell-aneɣ neɣ ɣef yimeɣriyen sumata ad nekcem deg usugen n wayen yellan ɣer ugbur n wungal. D taḥkayt n tudert n Tziri d yiɣeblan d-temmuger seg wasmi i d-tlul, almi d asmi i d-tewwi l Bac, teḍfar abrid n tmusni d yizerfan n umdan, ladɣa wid n tmeṭṭut.